**УТВЪРДИЛ: \_\_\_\_\_\_\_\_\_\_\_\_\_\_\_\_\_\_\_\_\_\_\_**

(проф. дхн Евелина Павлова Славчева – Директор)

Д О К У М Е Н Т А Ц И Я

ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА

с предмет:

**„Доставка, монтаж, въвеждане в експлоатация, обучение за работа и гаранционна поддръжка на автономна експериментална микроенергийна система – по 5 обособени позиции“**

**одобрена с Решение №**  **ОП-2020-4-2 / 12.06.2020 г. на**

**проф. дхн Евелина Павлова Славчева – Директор на ИЕЕС-БАН**

**гр. София, 2020г.**

|  |
| --- |
| **НАСТОЯЩАТА ОБЩЕСТВЕНА ПОРЪЧКА СЕ ФИНАНСИРА**  **СЪС СРЕДСТВА ПО:** |

Националната научна програма (ННП) „Нисковъглеродна енергия за транспорта и бита (ЕПЛЮС)“ на Министерството на Образованието и Науката (МОН), одобрена с Решение на Министерски Съвет № 577/17.08.2018 г., във връзка с която е сключено Споразумение ДО1-214/28.11.2018 между МОН и БАН

|  |
| --- |
| **СЪДЪРЖАНИЕ:** |

**І. РЕШЕНИЕ ЗА ОТКРИВАНЕ НА ПРОЦЕДУРАТА (отделен файл)**

**ІІ. ОБЯВЛЕНИЕ ЗА ОБЩЕСТВЕНА ПОРЪЧКА (отделен файл)**

**ІІІ. ОБЩА ИНФОРМАЦИЯ ЗА ПРОЦЕДУРАТА И ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА**

**ІV. ПРОГНОЗНА СТОЙНОСТ**

*\* Неразделна част към този раздел е Приложение № 1 „Прогнозни стойности“ (отделен файл)*

**V. СРОК И МЯСТО НА ИЗПЪЛНЕНИЕ**

**VІ. ТЕХНИЧЕСКИ СПЕЦИФИКАЦИИ (отделен файл)**

*\* Неразделна част към този раздел е ТЕХНИЧЕСКА СПЕЦИФИКАЦИЯ - Приложение № 2 към документацията за участие (отделен файл)*

**VІІ. УСЛОВИЯ ЗА УЧАСТИЕ И ИЗИСКВАНИЯ КЪМ УЧАСТНИЦИТЕ**

1. Общи изисквания
2. Лично състояние
3. Критерии за подбор на участниците

**VІІІ. КРИТЕРИЙ ЗА ВЪЗЛАГАНЕ НА ПОРЪЧКАТА. МЕТОДИКА ЗА КОМПЛЕКСНА ОЦЕНКА**

*\* Неразделна част към този раздел е Методика за комплексна оценка на офертите по Обособена позиция № 3 - Приложение № 3 към документацията за участие (отделен файл)*

**ІХ. УКАЗАНИЯ ЗА ПОДГОТОВКА НА ОФЕРТАTA**

1. Изисквания към офертата
2. Съдържание на офертата
3. Подаване на офертите
4. Валидност на офертите
5. Комуникация между Възложителя и участниците
6. Защита на личните данни

**Х. Разглеждане, ОЦЕНКА И КЛАСИРАНЕ НА ОФЕРТИТЕ**

**ХІ. СКЛЮЧВАНЕ НА ДОГОВОР. ГАРАНЦИИ**

**ХІІ. ДРУГИ УКАЗАНИЯ**

**ХІІІ. ПРОЕКТ НА ДОГОВОР (отделен файл)**

**ХІV. ОБРАЗЦИ (отделни файлове)**

|  |
| --- |
| **І. РЕШЕНИЕ ЗА ОТКРИВАНЕ НА ПРОЦЕДУРАТА (отделен файл)** |

|  |
| --- |
| **ІІ. ОБЯВЛЕНИЕ ЗА ОБЩЕСТВЕНА ПОРЪЧКА (отделен файл)** |

|  |
| --- |
| **ІІІ. ОБЩА ИНФОРМАЦИЯ ЗА ПРОЦЕДУРАТА И ОПИСАНИЕ НА ПРЕДМЕТА НА ПОРЪЧКАТА** |

**1. Възложител на обществената поръчка е**: Институтът по електрохимия и енергийни системи „Акад. Евгени Будевски”- гр. София при БАН (ИЕЕС-БАН), БУЛСТАТ 000662089, със седалище и адрес на управление гр. София 1113, р-н Слатина, ул. „Акад. Г. Бончев“, бл.10, представляван от Директора – проф. дхн Евелина Павлова Славчева.

**2. Финансиране на обществената поръчка:**

Обществената поръчка се финансира със средства по Националната научна програма (ННП) „Нисковъглеродна енергия за транспорта и бита (ЕПЛЮС)“ на Министерството на Образованието и Науката (МОН), одобрена с Решение на Министерски Съвет № 577/17.08.2018 г., във връзка с която е сключено Споразумение ДО1-214/28.11.2018 между МОН и БАН.

**3. Обект и предмет на обществената поръчка:**

**Обект** на обществената поръчка е: доставка чрез покупко-продажба на апаратура по смисъла на чл. 3, ал. 1, т. 2 от ЗОП.

**4. Предмет на обществената поръчка. Обособени позиции:**

Предмет на обществената поръчка: „Доставка, монтаж, въвеждане в експлоатация, обучение за работа и гаранционна поддръжка на автономна експериментална микроенергийна система – по 5 обособени позиции“.

Предметът на обществената поръчка е разделен на 5 (пет) обособени позиции, както следва:

1. Обособена позиция № 1: „Комплексна система за получаване, съхранение и оползотворяване на водород, състояща се от водороден генератор, система от метал хидридни контейнери за съхранение на водород и генератор за аварийно захранване”, включваща в обхвата си следните номенклатурни единици: 1.1. Водороден генератор – 1 брой; 1.2. Система за съхранение на водород – 1 брой; 1.3. Генератор за аварийно захранване – 1 брой; 1.4. Електрозахранващ блок – 1 брой;

2. Обособена позиция № 2: Хибридна фотоволтаична система – 1 брой;

3. Обособена позиция № 3: Система за ко-генерация на електричество и топлина – 1 брой;

4. Обособена позиция № 4: Генератор на енергия, основан на горивен елемент – 1 брой;

5. Обособена позиция № 5: Импедансен честотен анализатор – 1 брой.

***Участниците могат да подават оферти за една или за повече обособени позиции.***

**5. В обхвата на поръчката са включени следните дейности по всяка от обособените позиции:**

1. **Доставка** на апаратурата, описана в Техническата спецификация (*в зависимост от обособената позиция*),
2. **Монтаж/инсталация, въвеждане в експлоатация**, настройване и тестване на доставената апаратура;
3. **Обучение** на служители от персонала на възложителя (посочени от последния) за работа с доставената апаратура;
4. **Гаранционно обслужване** на доставената апаратура и доставка на необходимите части и материали в рамките на гаранционния срок, както следва:
5. за апарати № 1 (Водороден генератор) и № 3 (Генератор за аварийно захранване) от **Обособена позиция № 1** и за апарата от **Обособена позиция № 4 (Генератор на енергия, основан на горивен елемент)** – минимум 1000 (хиляда) работни часа ***или*** 12 (дванадесет) месеца (което от двете събития настъпи по-рано), считано от датата на извършване на монтаж, инсталация и въвеждане в експлоатация);
6. за **всички останали** апарати от обхвата на настоящата поръчка, извън посочените в предходната подточка – минимум 12 (дванадесет) месеца, считано от датата на извършване на монтаж, инсталация и въвеждане в експлоатация).

\* Минималните технически и функционални параметри на подлежащата на доставка апаратура са описани подробно в Техническата спецификация – неразделна част от настоящата документация.

\* Сроковете и условията за доставка, монтаж, въвеждане в експлоатация, обучение за работа и гаранционна поддръжка на апаратурата, предмет на настоящата обществена поръчка, са регламентирани в настоящата документация, вкл. и в техническата спецификация и проекта на договор за обществена поръчка.

**6. Правно основание:** Възложителят обявява настоящата процедура за възлагане на обществена поръчка на основание чл. 18, ал. 1, т. 1 от ЗОП във вр. с чл. 73, ал. 1, предл. първо от ЗОП. За нерегламентираните в настоящата документация за обществената поръчка условия по провеждането на процедурата се прилагат разпоредбите на ЗОП и ППЗОП, както и приложимите национални и международни нормативни актове, с оглед предмета на поръчката.

Откритата процедура е вид процедура за възлагане на обществени поръчки, при която всички заинтересовани лица могат да подадат оферта.

|  |
| --- |
| **ІV. ПРОГНОЗНА СТОЙНОСТ** |

**Общата прогнозна стойност на настоящата обществена поръчка е** **266 235 лв. (двеста шестдесет и шест хиляди двеста тридесет и пет лева) без ДДС.**

**Прогнозната стойност по обособени позиции е, както следва:**

1. Обособена позиция № 1 „Комплексна система за получаване, съхранение и оползотворяване на водород, състояща се от водороден генератор, система от метал хидридни контейнери за съхранение на водород и генератор за аварийно захранване”: 92 385 лв. без ДДС;

2. Обособена позиция № 2 „Хибридна фотоволтаична система”: 19 500 лв. без ДДС;

3. Обособена позиция № 3 „Система за ко-генерация на електричество и топлина: 78 050 лв. без ДДС;

4. Обособена позиция № 4 „Генератор на енергия, основан на горивен елемент”: 32 000 лв. без ДДС;

5. Обособена позиция № 5 „Импедансен честотен анализатор”: 44 300 лв. без ДДС.

**Прогнозната стойност на подлежащата на доставка апаратура по всяка от обособените позиции, както и по отделните номенклатурни единици, е посочена от Възложителя в Приложение № 1 „Прогнозни стойности“ – неразделна част от настоящия раздел и от настоящата документация.**

В своето Ценово предложение – **образец № 5** всеки участник следва да оферира **обща цена без ДДС** за изпълнение на доставките от обхвата на съответната обособена позиция, за която последният подава оферта, като същата се формира като **сума от** **единичните цени без ДДС** **за доставка в пълен обем на прогнозните количества по всички номенклатурни единици**, включени в обхвата на съответната обособена позиция (посочени от участника съответно в Приложение – Образец № 5.1., 5.2., 5.3., 5.4. и/или 5.5.).

Цените следва да бъдат оферирани в лева, без ДДС, с точност най-много до втори знак след десетичната запетая.

**Предлаганата от участника цена включва**: доставка, монтаж, въвеждане в експлоатация, обучение за работа и гаранционно обслужване на предлаганата апаратура, както и всички разходи по организацията и изпълнението на поръчката (като мита, такси, транспорт и др. под.)

Посочените от Възложителя в Приложение № 1 към документацията обща прогнозна стойност за изпълнение на поръчката, както и прогнозните стойности на всяка от обособените позиции **са максимални и не може да бъдат надвишавани при формиране на ценовата оферта на участниците.** Участник, в чиято ценова оферта, се предлага обща цена за изпълнение на поръчката или за изпълнение на съответната обособена позиция (посочени в Ценово предложение - Образец № 5 и съответно в Приложение – Образец № 5.1., 5.2., 5.3., 5.4. и/или 5.5.), надхвърлящи съответно - посочената обща прогнозна стойност за изпълнение на поръчката или на обособената позиция, **ще бъде отстранен от по-нататъшно участие в процедурата.**

|  |
| --- |
| **V. СРОК И МЯСТО НА ИЗПЪЛНЕНИЕ** |

1. **Договорът за всяка от обособените позиции влиза в сила от датата на подписването му и е със срок** до изтичане на предоставената гаранция за доставената апаратура, считано от датата на подписване на протокол за осъществен монтаж и въвеждане в експлоатация на доставената апаратура.
2. **Срокът за доставката** на апаратурата по всяка от обособените позиции е до 4 (четири) месеца, считано от сключването на договора.
3. **Срокът за монтаж, въвеждане в експлоатация, настройване и тестване** на апаратурата по всяка от обособените позиции е до 14 (четиринадесет) дни, считано от датата на доставка, отбелязана в Приемо-предавателния протокол.
4. **Срокът за обучение на специалистите**, посочени от ВЪЗЛОЖИТЕЛЯ, за работа с доставената апаратура по всяка от обособените позиции е до 5 (пет) дни, считано от датата на монтаж и въвеждане в експлоатация на апаратурата, отбелязана в Приемо-предавателния протокол.
5. **Гаранционният срок** на доставената апаратура следва да бъде:
6. минимум 1000 (хиляда) работни часа или 12 (дванадесет) месеца (което от двете събития настъпи по-рано), считано от датата на извършване на монтаж, инсталация и въвеждане в експлоатация на апаратурата - за апарати *№ 1* и *№ 3* **от обхвата на обособена позиция № 1**, както и за апарата от обхвата на **Обособена позиция № 4**;
7. за **всички останали апарати**, извън посочените в предходната подточка - минимум 12 (дванадесет) месеца, считано от датата на извършване на монтаж, инсталация и въвеждане в експлоатация.

Участниците посочват предлагания от тях гаранционен срок в предложението си за изпълнение на поръчката по образец, приложен към настоящата документация.

1. **Мястото на доставка** на апаратурата по всяка от обособените позиции е: гр. София, ул. „Акад. Бончев”, бл. 10, в сградата на Институт по електрохимия и енергийни системи „Акад. Евгени Будевски“ – Българска академия на науките (ИЕЕС-БАН).

|  |
| --- |
| **VІ. ТЕХНИЧЕСКА СПЕЦИФИКАЦИЯ (отделен файл)** |

*\* Неразделна част към този раздел е ТЕХНИЧЕСКА СПЕЦИФИКАЦИЯ - Приложение № 2 към документацията за участие (отделен файл)*

|  |
| --- |
| **VІІ. УСЛОВИЯ ЗА УЧАСТИЕ И ИЗИСКВАНИЯ КЪМ УЧАСТНИЦИТЕ** |

## 1. ОБЩИ ИЗИСКВАНИЯ

1. В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява доставките, съгласно приложимото законодателство и което отговаря на условията, посочени в ЗОП, ППЗОП и обявените изисквания на възложителя.
2. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.
3. Едно физическо или юридическо лице може да участва само в едно обединение.
4. Свързани лица по смисъла на параграф 2, т. 45 от Допълнителните разпоредби на ЗОП не могат да бъдат самостоятелни участници в настоящата процедура.
5. Всеки участник в процедурата по възлагане на обществената поръчка има право да представи само една оферта.
6. Всеки участник в процедурата по възлагане на обществена поръчка има право да представи оферта по една, няколко или всички обособени позиции.
7. Във възлагането могат да участват и **обединения**, които не са юридически лица.
8. Когато участникът е обединение, което не е регистрирано като самостоятелно юридическо лице, се представя учредителният акт, споразумение и/или друг приложим документ за създаване на обединението, както и следната информация във връзка с конкретната обществена поръчка:

•правата и задълженията на участниците в обединението;

• разпределението на отговорността между членовете на обединението;

•дейностите, които ще изпълнява всеки член на обединението.

1. Възложителят не поставя каквито и да е изисквания относно правната форма, под която обединениетоще участва в процедурата за възлагане на поръчката.
2. Когато участникът е обединение, което не е юридическо лице, Възложителят поставя следните изисквания:

• да бъде определен и посочен партньор, който да представлява обединението за целите на настоящата обществена поръчка;

• в акта за създаване на обединението да е предвидена солидарна отговорност на участниците в обединението спрямо възложителя при изпълнение на поръчката.

1. В случай че обединението е регистрирано по БУЛСТАТ преди датата на подаване на офертата за настоящата обществена поръчка (или има еквивалентна регистрация съгласно законодателството на държавата, в която обединението е установено), се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес (вкл. електронен, ако има такъв) за кореспонденция при провеждането на процедурата. Когато участникът е обединение, което не е юридическо лице, в случай че бъде избран за изпълнител на настоящата обществена поръчка, участникът следва да извърши данъчна регистрация и регистрация по БУЛСТАТ (или еквивалентни регистрации съгласно законодателството на държавата, в която обединението е установено) преди подписване на договора за възлагане на настоящата обществена поръчка.

***Възложителят отстранява от участие във възлагането участник, който е обединение от физически и/или юридически лица, когато за член на обединението е налице някое от посочените в чл. 54, ал. 1, т. 1-7 от ЗОП основания за отстраняване.***

1. Участниците посочват в офертата си **подизпълнителите** и дела от поръчката, който ще им възложат, ако възнамеряват да използват такива. Когато участникът възнамерява да използва подизпълнител, той посочва това в Част II, Раздел Г от ЕЕДОП. ***В този случай участникът трябва да представи доказателство за поетите от подизпълнителя/ите задължения.***
2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата по чл. 54, ал. 1, т. 1-7 от ЗОП.

***Независимо от възможността за използване на подизпълнители отговорността за изпълнение на договора за обществена поръчка е на изпълнителя.***

1. Участниците могат да се позоват на капацитета на **трети лица,** независимо от правната връзка между тях, по отношение на критериите, свързани с икономическото и финансовото състояние, техническите и професионалните способности. Когато участникът се позовава на капацитета на трети лица, той посочва това обстоятелство в Част ІІ, Раздел В от ЕЕДОП и попълва приложимите полета от Част ІV от ЕЕДОП.
2. Посочените от участника трети лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата по чл. 54, ал. 1, т. 1-7 от ЗОП.

Възложителят изисква от кандидата или участника да замени посоченото от него трето лице, ако то не отговаря на някое от посочените в предходното изречение условия, поради промяна в обстоятелства преди сключване на договора за обществена поръчка.

По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.

**1.16.** Когато участникът се позовава на капацитета на трети лица, той трябва да може да докаже, че ще разполага с техните ресурси, ***като представи документи за поетите от третите лица задължения.***

**2. ИЗИСКВАНИЯ ОТНОСНО ЛИЧНОТО СЪСТОЯНИЕ НА УЧАСТНИЦИТЕ**

**2.1.** Възложителят отстранява от участие в процедурата участник, за когото е налице някое от следните **основания за отстраняване, посочени в чл. 54, ал. 1, т. 1 - т. 7 от ЗОП, а именно**:

**2.1.1.** е осъден с влязла в сила присъда за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

**2.1.2.** е осъден с влязла в сила присъда, за престъпление, аналогично на тези по т. 2.1.1, в друга държава членка или трета страна;

**2.1.3.** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на участника, или аналогични задължения съгласно законодателството на държавата, в която участникът е установен, доказани с влязъл в сила акт на компетентен орган, освен ако размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.;

**2.1.4.** е налице неравнопоставеност в случаите по [чл. 44, ал. 5](http://web6.ciela.net/Document/DocumentHighlighted?dbId=0&documentId=2136735703&searchedText=%D0%97%D0%B0%D0%BA%D0%BE%D0%BD%20%D0%B7%D0%B0%20%D0%BE%D0%B1%D1%89%D0%B5%D1%81%D1%82%D0%B2%D0%B5%D0%BD%D0%B8%D1%82%D0%B5%20%D0%BF%D0%BE%D1%80%D1%8A%D1%87%D0%BA%D0%B8&edition=2147483647&iconId=1&stateObject=%7B%22kind%22:%22getSearchResults%22,%22page%22:1,%22navigateTo%22:%22/AllProducts%22,%22sortAsc%22:%22asc%22%7D) от ЗОП;

**2.1.5.** е установено, че:

а) е представил документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**2.1.6.** е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

**2.1.7.** е налице конфликт на интереси, който не може да бъде отстранен.

*Основанията по т. 2.1.1, 2.1.2 и 2.1.7. се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. В тези случаи, когато участникът или юридическо лице в състава на негов контролен или управителен орган се представлява от физическо лице по пълномощие, основанията по т. 2.1.1, 2.1.2 и 2.1.7. се отнасят и за това физическо лице.*

**2.2.** Участник, за когото са налице основания по чл. 54, ал. 1 от ЗОП, има право да представи доказателства, че е предприел **мерки, които гарантират неговата надеждност**, въпреки наличието на съответното основание за отстраняване, в съответствие с чл. 56 от ЗОП. За тази цел участникът може да докаже че:

**2.2.1.** е погасил задълженията си по чл. 54, ал. 1, т. 3, включително начислените лихви и/или глоби или че те са разсрочени, отсрочени или обезпечени;

**2.2.2.** е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

**2.2.3** е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

**2.2.4.** е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

*В случай че участник е предприел мерки за доказване на надеждност по чл. 56, ал. 1, т. 1-4 от ЗОП, тези мерки се описват в свободен текст от участника и в офертата се прилагат документи в подкрепа на същите (с изключение на удостоверението по чл. 56, ал. 1, т. 4 от ЗОП, което се представя само от участника, избран за изпълнител).*

В случай че предприетите от кандидата или участника мерки са достатъчни, за да се гарантира неговата надеждност, възложителят не го отстранява от участие в поръчката.

Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата.

Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта.

***Информацията относно липсата или наличието на основания за отстраняване по чл. 54, ал. 1 от ЗОП се попълва в ЕЕДОП, част ІІІ, както следва:***

*Относно обстоятелствата по чл. 54, чл. 1, т. 1 и т. 2 от ЗОП:*

*- за престъпления по чл. 108a, чл. 159а-159г, чл. 192а, чл. 209-213, чл. 253 - 253б, чл. 301-307, чл. 321 и 321а от българския НК и аналогичните на тях съгласно законодателството на държава членка или трета страна се попълва информация в раздел „А. Основания, свързани с наказателни присъди“;*

*- за престъпления по чл. 172 чл. 255б чл. 352-353е от българския НК и аналогичните на тях съгласно законодателството на държава членка или трета страна се попълва информация в раздел „В: Основания, свързани с несъстоятелност, конфликти на интереси или професионално нарушение“;*

*- за останалите престъпления по чл. 54, ал. 1, т. 1 и т. 2 от ЗОП се попълва информация в раздел „Г: Специфични национални основания за изключване“;*

*Относно обстоятелствата по чл. 54, ал. 1, т. 3 от ЗОП се попълва информация в раздел „Б: Основания, свързани с плащането на данъци или социалноосигурителни вноски“.*

*Относно обстоятелствата по чл. 54, ал. 1, т. 4 от ЗОП се попълва информация в раздел „В: Основания, свързани с несъстоятелност, конфликти на интереси или професионално нарушение“, подраздел „Пряко или косвено участие в подготовката на процедурата за възлагане на обществена поръчка“.*

*Относно обстоятелствата по чл. 54, ал. 1, т. 5 от ЗОП се попълва информация в раздел „В: Основания, свързани с несъстоятелност, конфликти на интереси или професионално нарушение“, подраздел „Подаване на неверни данни, укриване на информация, непредставяне на придружаващи документи и получаване на поверителна информация във връзка с процедурата“.*

*Относно обстоятелствата по чл. 54, ал. 1, т. 6 от ЗОП:*

*- относно обстоятелствата по чл. 118, чл. 128, чл. 245 и чл. 301 - 305 от Кодекса на труда (или аналогични задължения съгласно законодателството на държавата, в която участникът е установен) се попълва информация в раздел „В: Основания, свързани с несъстоятелност, конфликти на интереси или професионално нарушение“, подраздел „Нарушение на задължения в областта на трудовото право“*

*- относно обстоятелствата по чл. 61, ал. 1, чл. 62, ал. 1 или 3, чл. 63, ал. 1 или 2 и чл. 228, ал. 3 от Кодекса на труда и по чл. 13, ал. 1 от Закона за трудовата миграция и трудовата мобилност (или аналогични задължения съгласно законодателството на държавата, в която участникът е установен) се попълва информация в раздел „Г: Специфични национални основания за изключване“;*

*Относно обстоятелствата по чл. 54, ал. 1, т. 7 от ЗОП се попълва информация в раздел „В: Основания, свързани с несъстоятелност, конфликти на интереси или професионално нарушение“, подраздел „Конфликт на интереси, свързан с участието в процедурата за възлагане на обществена поръчка“.*

**2.3. Други основания за отстраняване:**

1. Отстранява се от участие участник, за когото са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен когато не са налице условията по чл. 4 от закона.

* ***При подаване на офертата участникът декларира посочените обстоятелства, като попълва Образец ЕЕДОП, част ІІІ, раздел „Г: Специфични национални основания за изключване“;***
* ***При сключване на договора участникът предоставя декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (Образец № 9).***

1. Свързани лица по смисъла на пар. 2, т. 45 ДР на ЗОП не могат да бъдат самостоятелни участници в настоящата процедура.

***Участникът декларира посоченото обстоятелство, като попълва Образец ЕЕДОП, част ІІІ, раздел „Г: Специфични национални основания за изключване“.***

1. Отстранява се от участие лице, за което е налице някое от обстоятелствата по чл. 69 от Закона за противодействие на корупцията и за отнемане на незаконно придобитото имущество във вр. с чл. 6 от Закона за противодействие на корупцията и за отнемане на незаконно придобитото имущество.

*Съгласно чл. 69, ал. 1 от ЗПКОНПИ лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице.*

*Съгласно чл. 69, ал. 2 от ЗПКОНПИ забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по ал. 1 е станало съдружник, притежава дялове или е управител или член на орган на управление или контрол след освобождаването му от длъжност.*

**Забележка:** Лицата, заемащи висши публични длъжности по смисъла на ЗПКОНПИ, са посочени в чл. 6 от същия закон.

* ***При подаване на офертата участникът декларира посочените обстоятелства, като попълва Образец ЕЕДОП, част ІІІ, раздел „Г: Специфични национални основания за изключване“;***
* ***При сключване на договора участникът представя декларация за липса на обстоятелствата по чл. 69 от Закона за противодействие на корупцията и за отнемане на незаконно придобитото имущество (Образец № 10).***

1. Отстранява се от участие участник, който е представил оферта, която не отговаря на предварително обявените условия за изпълнение на поръчката, в това число и - ако не отговаря на поставените критерии за подбор или не изпълни друго условие, посочено в обявлението и/или в документацията за обществената поръчка;
2. Отстранява се от участие участник, който не е представил в срок обосновка по чл. 72, ал. 1 от ЗОП или чиято оферта не е приета съгласно чл. 72, ал. 3-5 от ЗОП.
3. Отстранява се от участие участник, подал заявление за участие или оферта, които не отговарят на условията за представяне, включително за форма, начин, срок и валидност.
4. Отстранява се от участие лице, което е нарушило забрана по чл. 101, ал. 9 или 10 от ЗОП.
5. Отстранява се от участие участник, който е предложил цена за изпълнение на поръчката, по-висока от обявената от Възложителя прогнозна стойност на поръчката.
6. Отстранява се от участие участник, предложил цена по отделна обособена позиция, която е по-висока от предвидената пределна такава от Възложителя, съгласно Приложение № 1 „Прогнозни стойности“ от настоящата документация – за съответната обособена позиция.
7. Отстранява се от участие участник, който след покана от страна на възложителя и в определения в поканата срок не удължи срока на валидност на офертата си.

**3. КРИТЕРИИ ЗА ПОДБОР**

*Изложените по-долу критерии за подбор се прилагат по отношение на всяка от обособените позиции, включени в обхвата на настоящата обществена поръчка, като в случаите на различия в критериите за подбор за конкретна обособена позиция/и, това е съответно указано.*

**3.1. Годност (правоспособност)**

Възложителят не поставя изисквания относно годност (правоспособност).

**3.2. Икономическо или финансово състояние**

Възложителят не поставя изисквания относно икономическото или финансовото състояние на участниците.

**3.3. Минимални изисквания за технически и професионални способности на участниците (*приложими за всяка от обособените позиции*):**

Участникът следва да прилага система за управление на качеството по стандарта EN ISO 9001:2015 (или еквивалент) с обхват:

1. **относно обособени позиции № 1, № 3, № 4 и № 5** – с обхват *доставка и/или търговия с апаратура и/или с оборудване за лабораторна и/или за научно-изследователска и/или за индустриална дейност;*
2. **Относно обособена позиция № 2** – с обхват *проектиране и/или* *доставка и/или инсталиране и/или асемблиране* *на* *фотоволтаични системи и/или на системи за съхранение на енергия*.

Сертификатът трябва да е издаден от независимо лице/а, което е акредитирано по съответната серия европейски стандарти от Изпълнителна агенция „Българска служба за акредитация” или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.

Възложителят приема еквивалентни сертификати, издадени от органи, установени в други държави членки.

Възложителят приема и други доказателства за еквивалентни мерки за осигуряване на качеството, когато участник не е имал достъп до такъв сертификат или е нямал възможност да го получи в съответните срокове по независещи от него причини. В случаите по предходното изречение участникът трябва да е в състояние да докаже, че предлаганите мерки са еквивалентни на изискваните.

* *При подаване на офертата участникът декларира съответствието с посочения критерий за подбор чрез представяне на ЕЕДОП, попълнен в част IV Критерии за подбор, раздел „Г: Схеми за осигуряване на качеството и стандарти за екологично управление“, подраздел „Сертификати от независими органи, удостоверяващи стандарти за осигуряване на качеството“*
* *В хипотезата на чл. 67, ал. 5 от ЗОП, както и при сключване на договора участникът представя заверено копие от сертификата EN ISO 9001:2015 (или друг еквивалентен) или доказателства за еквивалентни мерки за осигуряване на качеството, когато участникът не е имал достъп до такъв сертификат или е нямал възможност да го получи в съответните срокове по независещи от него причини.*

|  |
| --- |
| **VІІІ. критериИ за възлАгане.**  **МЕТОДИКА ЗА ОЦЕНКА по обособена позициЯ № 3.** |

Обществената поръчка по всяка от обособените позиции се възлагат въз основа на **икономически най-изгодната оферта**.

**А. Критерий за възлагане по Обособени позиции № 1, № 2, № 4 и № 5:**

1. Икономически най-изгодната оферта по всяка от Обособените позиции № 1, № 2, № 4 и № 5, се определя въз основа на критерия за възлагане **„най-ниска цена” в съответствие с чл. 70, ал. 2, т. 1 от ЗОП.**
2. Критерият за възлагане се прилага, като се сравнява предложената от участниците обща цена за доставка на прогнозните количества апаратура, формирана като сума от единичните цени без ДДС за доставка в пълен обем на прогнозните количества по всички номенклатурни единици, включени в обхвата на съответната обособена позиция.
3. Отговорност за евентуално допуснати грешки или пропуски в изчисленията на предложените цени носи участникът в процедурата.
4. При констатирани технически и/или аритметични грешки в ценовото предложение комисията, назначена да разгледа, оцени и класира постъпилите при възложителя оферти, ще спазва следните правила:
5. при различия между сумите, посочени с цифри и с думи, за вярно ще се приема изписаното с думи;
6. при техническа и/или аритметична грешка в общата цена, за валидни ще се приемат единичните цени без ДДС, въз основа на които комисията ще изчисли общата цена.
7. При условие че оферираните от участниците цени за изпълнение на поръчката (по съответната обособена позиция) са еднакви, се прилагат разпоредбите на чл. 58, ал. 3 от ППЗОП.

**Б. Критерий за възлагане по Обособена позиция № 3:**

1. Икономически най-изгодната оферта по Обособена позиция № 3, се определя въз основа на критерия за възлагане **„оптимално съотношение качество/цена”** в съответствие с чл. 70, ал. 2, т. 3 от ЗОП, което се оценява на база предложената от участника цена за Обособена позиция № 3, както и на показатели, свързани с предмета на обществената поръчка и включващи допълнителни технически и функционални характеристики на предлаганата апаратура по Обособена позиция № 3, надхвърлящи минималните технически и функционални изисквания за апаратурата, посочени от Възложителя в техническата спецификация.
2. Показателите, подлежащи на оценка, относителната им тежест, както и начина за определяне на оценката по всеки показател са подробно описани в Приложение № 3 – Методика за определяне на комплексна оценка (*отделен файл*), който е неразделна част от настоящия раздел и настоящата документация.
3. Класиране на офертите по Обособена позиция № 3:
4. Класирането на офертите по обособена позиция № 3 се извършва от комисията по низходящ ред на получените Комплексни оценки (Ко), като на първо място се класира офертата с най-висока комплексна оценка. Комплексната оценка се измерва в брой точки, като максималният брой точки, който може да бъде получен от участник, е 100 т.;
5. При наличие на две или повече оферти с равни комплексни оценки, на първо място се класира офертата с най-висока оценка по Показателя „Предложена цена” (Пц);
6. Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие и с т. 3.2.

|  |
| --- |
| **ІХ. УКАЗАНИЯ ЗА ПОДГОТОВКА НА офертата** |

**1. Изисквания към офертата**

**1.1.** Всеки участник в процедурата може да представи само една оферта - за една или повече обособени позиции от обхвата на поръчката.

**1.2.** Не се допуска представяне на варианти.

**1.3**. Офертата следва да отговаря на изискванията на настоящите указания и да бъде подготвена съгласно приложените образци.

**1.4**. Офертата се представя в писмена форма на хартиен носител, съответно – на магнитен/оптичен носител (за еЕЕДОП).

**1.5.** Офертата се подписва от представляващия участника или от надлежно упълномощено/и лице/лица.

***Когато документи, свързани с участието в обществената поръчка, се подават от лице, което представлява кандидата или участника по пълномощие, в ЕЕДОП се посочва информация относно обхвата на представителната му власт.***

**1.6**. Всички представени от участника документи трябва да бъдат на български език. Ако участникът представя документи на чужд език, същите следва да бъдат придружени с превод на български език.

**1.7.** Всички документи, за които не са представени оригинали, трябва да са заверени (когато са фотокопия) с гриф „Вярно с оригинала” и подпис на лицето, представляващо участника (и печат – в случай че участникът разполага с такъв).

**1.8.** Възложителят си запазва правото - в случай на съмнение във верността или в автентичността на представени копия от документи - да поиска от участника да представи нотариално заверени копия на оригиналите.

**1.9**. Всички разходи по подготовката и представянето на офертата са за сметка на участниците. Възложителят не носи отговорност за извършените от участника разходи по подготовка на офертата, в случай че участникът не бъде класиран или в случай на прекратяване на процедурата.

**1.10.** С подаването на оферти се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор. При поставянето на условия от страна на участника, различни от предвидените от възложителя в настоящата поръчка, участникът се отстранява от участие в поръчката. Всички приложими разпоредби на ЗОП и ППЗОП, както и специалните нормативни актове, свързани с изпълнението на предмета на поръчката, са задължителни за участниците.

**1.11.** Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя. Участниците НЕ могат да се позовават на конфиденциалност по отношение на предложенията от офертите им, които подлежат на оценка. Посочването на конфиденциалната информация става с декларация по образец, неразделна част от техническото предложение на участника (*Образец №4*).

**2. Съдържание на офертата**

**2.1.** Съдържанието на офертата се представя в **запечатана непрозрачна опаковка**с надпис:

|  |
| --- |
| **Дo Институт по електрохимия и енергийни системи**  **„Акад. Евгени Будевски” – БАН (ИЕЕС-БАН)**  адрес: гр. София 1113, р-н Слатина, ул. „Акад. Г. Бончев”, бл. 10  **ОФЕРТА**  **ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА**  с предмет:  **„Доставка, монтаж, въвеждане в експлоатация, обучение за работа и гаранционна поддръжка на автономна експериментална микроенергийна система –**  **по 5 обособени позиции“**  **По обособена/и позиция/и № ……….**  *Участник във възлагането: ………………………………………..*  *Участници в обединението: ………………(когато е приложимо)*  *Адрес за кореспонденция: ………………………*  *Телефон: ……………………..*  *Факс: …………………………………….. (ако има такъв)*  *Електронен адрес: ………………………… (ако има такъв)* |

**2.2.** Върху опаковката с офертата се посочват:

* Наименование на участника;
* Наименование на поръчката;
* Обособена/и позиция/и, по които участникът представя оферта;
* Адрес за кореспонденция, телефон и по възможност - факс и електронен адрес.

**2.3. Опаковката на всеки от участниците следва да включва следните документи:**

1. Опис на документите - *Образец № 1;*
2. Единен европейски документ за обществени поръчки - *Образец № 2 - еЕЕДОП (espd request) или Образец № 2.1 – WORD формат.*

***Забележка:*** *Когато критериите за подбор по отделните обособени позиции са еднакви, за тях се допуска представяне на едно заявление за участие, вкл. един ЕЕДОП, като това обстоятелство се отбелязва в представения от участника опис.*

***Участникът декларира липсата на основания за отстраняване от участие в процедурата и съответствието с поставените критерии за подбор чрез попълване на ЕЕДОП.*** *В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.*

***Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители – за всяко от тези лица се представя отделен ЕЕДОП , който съдържа информацията по предходното изречение.***

***В случай че участникът е обединение или друго образувание, което не е юридическо лице****, съответствието с критериите за подбор се доказва от обединението-участник, а не от всяко от лицата, включени в него, с изключение на съответната регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението (по арг. от чл. 59, ал 6 от ЗОП).*

*Забележка: Всеки член на обединението подава самостоятелен ЕЕДОП.*

*Забележка: При необходимост от деклариране на обстоятелствата по чл. 54, ал. 1, т. 3 - 6 от ЗОП, както и тези, свързани с критериите за подбор, относими към обединение, което не е юридическо лице, представляващият обединението подава ЕЕДОП за тези обстоятелства.*

***В съответствие с отговор на АОП, публикуван в раздел „Въпроси и отговори“ на електронната страница на контролния орган[[1]](#footnote-1), липсата на обстоятелства, свързани с националните основания за отстраняване се декларира в ЕЕДОП в полето „Прилагат ли се специфичните национални основания за изключване“ (част ІІІ, раздел „Г: Специфични национални основания за изключване“). На съответните места в настоящата документация възложителят е указал кои обстоятелства се декларират в посоченото поле. При попълването му, участниците следва да се съобразят със следното:***

***- отговор „не“ се отнася за всички обстоятелства, свързани с националните основания за отстраняване, и се отбелязва, в случай че по отношение на участника не е налице нито едно от обстоятелства, свързани с националните основания за отстраняване***

***- в случай че за участника е налице едно или повече от обстоятелствата, свързани с националните основания за отстраняване, участникът отбелязва отговор „да“ и трябва да посочи конкретното обстоятелство, както и евентуално предприетите мерки за надеждност.***

***участниците са длъжни да уведомят писмено възложителя в 3-дневен срок от настъпване на обстоятелство по чл. 54, ал. 1 от ЗОП или чл. 101, ал. 11 ЗОП.***

***ЕЕДОП се подписва от лицата – съобразно предвиденото в ЗОП и в чл. 40, ал. 1 и 2 и чл. 41 от ППЗОП.***

|  |
| --- |
| ***Съгласно чл. 67, ал. 4 от Закона за обществените поръчки във връзка с §29, т. 5, б. „а” от Преходните и заключителни разпоредби на ЗОП, в сила от 1 април 2018 г. ЕЕДОП се представя задължително в електронен вид.***  *Възложителят създава образец на еЕЕДОП чрез маркиране на полетата, които съответстват на поставените от него изисквания, свързани с личното състояние на кандидатите/участниците и критериите за подбор. В профила на купувача към документацията по обществената поръчка Възложителят предоставя еЕЕДОП във формат на XML и PDF, който заинтересованото лице може да изтегли и попълни (вж. описаните по-долу първи и втори вариант) .*  *Електронният ЕЕДОП се подписва чрез използване на усъвършенстван електронен подпис и софтуер, оперативно съвместим с най-разпространените безплатни пазарни продукти на информационните и комуникационни технологии за широка употреба.*  *Електронният ЕЕДОП се подписва с електронен подпис като от менюто на съответната софтуерна програма се избира „Сертификат“ или „Цифрово подписване“, след което мястото, обозначено за подпис на ЕЕДОП, се маркира с десен бутон и се следват описаните стъпки, за да се появи на мястото за подпис информацията от електронния подпис – три имена, дата и час на подписване. Горните стъпки се повтарят за всяко следващо лице, подписващо еЕЕДОП, като при подписване от последното лице може да се избере опция да се заключи документът след полагане на последния подпис, за да не може да бъде изменян. След приключване, се валидират всички положени електронни подписи.*  *Участниците/кандидатите в процедурата задължително трябва да представят ЕЕДОП в електронен вид по един от горепосочените начини. ЕЕДОП не трябва да се представя на хартиен носител.*  *Съществуват три варианта за предоставяне на еЕЕДОП:*  *Първи вариант: Попълване на еЕЕДОП директно на адрес https://espd.eop.bg/espd-web/filter?lang=bg, по следния начин:*  *Първо: Заинтересованото лице трябва да отвори следния линк https://espd.eop.bg/espd-web/filter?lang=bg, с което действие се влиза в системата за електронно попълване на ЕЕДОП.*  *Второ: На въпрос „Вие сте?“ избира опция „Икономически оператор“. След маркиране на бутона „Икономически оператор“, Системата дава възможност за избор на три варианта: „Искате да: „Заредите файл ЕЕДОП“, „Обедините два ЕЕДОП“ и „Въведете отговор“. Трябва да се избере вариант „Заредите файл ЕЕДОП“. След като се маркира горепосоченият бутон, се появява прозорец „Качете искане за ЕЕДОП“, кликва се върху прозореца „Избор на файл“, след което се избира от устройството на заинтересованото лице сваленият от него от профил на купувача ЕЕДОП във формат XML.*  *Трето: Попълва се електронният ЕЕДОП. След завършване на попълването, системата дава възможност ЕЕДОП да се съхрани в два формата: XML или PDF, като се запаметява на устройството на потребителя и в двата формата.*  *Четвърто: PDF файлът се подписва с електронен подпис от всички лица, които имат задължение да подпишат ЕЕДОП.*  *Пето: Подписаният цифрово ЕЕДОП се качва на подходящ оптичен/магнитен носител, който се поставя в запечатаната, непрозрачна опаковка, с която се представя в офертата.*  *Втори вариант: Осигурен от заинтересованото лице достъп по електронен път до изготвения и подписан електронно ЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на офертите.*  *Трети вариант: Заинтересованите лица могат да попълнят ЕЕДОП в приложения към настоящата документация WORD-формат (образец № 2.1.). В този случай попълненият ЕЕДОП трябва да бъде цифрово подписан (с електронен подпис), да се приложи на подходящ оптичен/магнитен носител, който се поставя в запечатаната, непрозрачна опаковка, с която се представя офертата. Форматът, в който се предоставя документът, следва да не позволява редактиране на неговото съдържание.* |

1. Документи за доказване на предприети мерки за надеждност /*когато е приложимо*/;
2. Копие от документ, от който да е видно правното основание за създаване на обединението, правата и задълженията на участниците в обединението, разпределението на отговорността между членовете на обединението и дейностите, които ще изпълнява всеки член на обединението /*когато е приложимо*/;
3. Техническо предложение за съответната обособена позиция, съдържащо:

**2.3.5.1.** Предложение за изпълнение на поръчката в съответствие с техническите спецификации и изисквания на възложителя - Образец № 3 с приложено към него Приложение - Образец № 3.1., 3.2., 3.3., 3.4. и/или 3.5. (в зависимост от обособената позиция, по която участникът подава оферта);

При попълването на Образец № 3.1., 3.2., 3.3., 3.4. и/или 3.5. участникът следва да съобрази следното:

* в колона 5 „НАИМЕНОВАНИЕ“ участникът посочва предлагания от него продукт (апаратура);
* в колона 6 „ТЕХНИЧЕСКИ И ФУНКЦИОНАЛНИ ХАРАКТЕРИСТИКИ, ПРЕДЛАГАНИ ОТ УЧАСТНИКА“ участникът описва техническите и функционални характеристики на предлаганите от него апарати по начин, от който е видно, дали отговаря на минималните технически и функционални изисквания, посочени от възложителя в техническата спецификация;
* в колона 7 „ПРОИЗВОДИТЕЛ“ участникът следва да посочи информация за производителя на предлагания от него продукт;
* в колона 8 „КАТАЛОЖЕН НОМЕР И МОДЕЛ НА ПРОИЗВОДИТЕЛЯ“ участникът следва да посочи информация относно каталожния номер и модел на предлагания апарат;
* в колона 9 „ГАРАНЦИОНЕН СРОК“ участникът следва да посочи предлагания гаранционен срок за съответния апарат (не по-малък от посочения в Техническата спецификация);

**2.3.5.2.** Приложена техническа документация (като напр. ръководства, извадки от интернет страница на производителя, каталози, брошури, проспекти, технически спецификации и др. на производителя), от която са видни описаните в Образец № 3.1., 3.2., 3.3., 3.4. и/или 3.5. (в зависимост от обособената позиция, за която участникът подава оферта) съответствия и/или декларация (или еквивалентен документ) за съответствие, издадена от производителя на предлаганата апаратура, в която се съдържа информация за всички изисквани съгласно техническата спецификация минимални технически и функционални характеристики на съответната апаратура, за които се представя декларацията (или еквивалентен документ), както и данни за модел и каталожен номер на съответния апарат. Съответна техническа документация се представя и за доказването на допълнителните технически характеристики съгласно Методиката за оценка (в случай че участникът предлага такива) – за Обособена позиция № 3. Посочените в настоящата точка документи за удостоверяване на съответствието се представят *в оригинал или заверено от участника копие*, а в случай че са на чужд език, задължително следва да са придружени с *превод на български език на относимата информация*.

**2.3.5.4.** Друга информация и/или документи - *в случай че е приложимо*.

1. Декларация за конфиденциалност по чл. 102, ал. 1 ЗОП - *Образец № 4 (представя се по преценка на участника);*
2. **Ценово предложение:**

Участникът попълва ценово предложение - Образец № 5 за всяка обособена позиция, за която подава оферта.

Към него прилага попълнена таблица относно предложените от участника единични цени без ДДС и обща стойност без ДДС за изпълнение на поръчката - *по Образец № 5.1., 5.2., 5.3., 5.4. и/или 5.5. (в зависимост от обособената позиция, по която участникът подава оферта);*

***Забележка:*** *В Образец № 5 общата цена се посочва в лева без ДДС - цифром (до втори десетичен знак) и словом.*

***Забележка:*** *Единичните цени, предложени от участника, в таблица - Образец № 5.1., 5.2., 5.3., 5.4. и/или 5.5. трябва да са в български лева, без ДДС, посочени до втори десетичен знак.*

***Забележка:*** *Цените следва да бъдат представени в лева без ДДС до втори знак след десетичната запетая. Отговорност за евентуално допуснати грешки или пропуски в изчисленията на предложените цени носи единствено участникът в процедурата.*

*Общата цена се попълва от участника с цифри и с думи. При несъответствие между сумата на ценовото предложение, изписана с цифри, и съответната сума, изписана с думи, за валидна и обвързваща ще бъде считана сумата, изписана с думи.*

*При несъответствие между предложените единична и обща цена, валидна ще бъде единичната цена. В случай че бъде открито такова несъответствие, комисията за разглеждане и оценка на офертите привежда общата цена в съответствие с единичните цени.*

* ***Забележка:******Попълнените и подписани Образец № 5 (за всяка обособена позиция) и съответната таблица – Образец № 5.1., 5.2., 5.3., 5.4. и/или 5.5.*** се поставят в **запечатан, непрозрачен плик с надпис** **„Предлагани ценови параметри” и посочване на обособената позиция, за която се отнасят – за всяка обособена позиция поотделно.**

*Пликът/пликовете, съдържащ/и ценовото предложение на участника по съответната обособена позиция/и, се поставя/т в опаковката.*

*Извън плика с надпис „Предлагани ценови параметри” не трябва да е посочена никаква информация относно цената.*

*Участници, които по какъвто и да е начин са включили някъде в офертата си извън плика „Предлагани ценови параметри” елементи, свързани с предлаганата цена /или части от нея/, ще бъдат отстранени от участие в процедурата.*

***Забележка: Офертата се подписва от представляващия участника или от надлежно упълномощено/и лице/лица.***

*Когато документи, свързани с участието в обществената поръчка, се подават от лице, което представлява кандидата или участника* ***по пълномощие****, в ЕЕДОП се посочва информация относно обхвата на представителната му власт.*

1. **Подаване на офертите**

Офертите се подават в срока, посочен в обявлението на обществената поръчка.

При приемане на офертите върху опаковката се отбелязват поредният номер, дата и час на получаване, като тези данни се записват във входящ регистър, за което на приносителя се издава документ.

Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

1. **Валидност на офертите**

Участниците са обвързани с условията на представените оферти за периода им на валидност, изрично посочен в обявлението за обществената поръчка, а именно – 90 календарни дни, считано от датата, определена за краен срок за подаване на офертите.

1. **Комуникация между Възложителя и участниците**

**5.1.** Възложителят предоставя пълен и неограничен достъп по електронен път до документацията за участие в настоящата процедура, като я публикува в своя Профил на купувача в интернет, в самостоятелната електронна преписка на конкретната обществена поръчка на адрес: <https://iees.bas.bg/bg/aboutUs-108/profile-164(36)>

**5.2.** Разясненията по документацията за участие в процедурата (ако има такива), както и информация за деня, часа и мястото на провеждане на публично заседание за отваряне и оповестяване на ценовите предложения на допуснатите участници се публикуват само на Профила на купувача на възложителя, посочен по-горе, в електронната преписка на конкретната процедура.

**5.3.** Комуникацията между възложителя и участниците в настоящата процедура се извършва в писмен вид. Обменът на информация между възложителя и участника може да се извършва по един от следните начини:

**а)** лично – срещу подпис;

**б)** по пощата – чрез препоръчано писмо с обратна разписка, изпратено на посочения от участника адрес;

**в)** чрез куриерска служба;

**г)** по факс;

**д)** по електронен път при условията и по реда на Закон за електронния документ и електронните удостоверителни услуги;

**е)** чрез комбинация от тези средства.

Възложителят е длъжен да изпраща на участниците чрез някой от посочените по-горе способи само документи по процедурата, за които това е изрично предвидено в ЗОП.

В предвидените от ЗОП хипотези определени документи по процедурата се обявяват и само чрез профила на купувача на възложителя.

**6. Обработване на лични данни на физически лица. Информация по чл. 13 от Регламент (ЕС) 2016/679 (Общия регламент за защита на данните)**

ИНСТИТУТ ПО ЕЛЕКТРОХИМИЯ И ЕНЕРГИЙНИ СИСТЕМИ “АКАДЕМИК ЕВГЕНИ БУДЕВСКИ**”,**  БУЛСТАТ: 000662089 е администратор на лични данни по смисъла на чл. 4, т. 7 от Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните или ОРЗД). Данните за контакт с администратора са следните:

|  |  |
| --- | --- |
| **Телефон:** | 0886 965222 |
| **Електронен адрес:** | be\_nikolova@iees.bas.bg |
| **Адрес:** | гр. София 1113, ул. „Акад. Г. Бончев“, бл. 10 |
| **Данни за контакт с длъжностното лице по защита на данните:** | Бистра Емилова Николова |

**6.1. Правно основание и цели на обработването**

Личните данни на физическите лица, обработвани във връзка с *участието в обществени поръчки, сключването и изпълнението на договори за обществени поръчки и всички други дейности, свързани с провеждането и възлагането на обществена поръчка*, се обработват на законово основание, предвидено в Закона за обществените поръчки, Правилника по прилагането му, Закона за счетоводството и др. Данните се обработват на следните правни основания:

* Изискването за предоставяне на лични данни в Част II „Информация за икономическия оператор“ от еЕЕДОП, както по отношение на участниците и техните представители, така и по отношение на подизпълнителите, третите лица и техните представители, е в съответствие със задължението, предвидено в чл. 67, ал. 4 от ЗОП за прилагане на образеца, утвърден от Европейската комисия с Регламент за изпълнение (ЕС) 2016/7 на Комисията от 5 януари 2016 година за установяване на стандартния образец за единния европейски документ за обществени поръчки (ОВ L. 3, 06.01.2016 г., стр. 16)
* Като изискване към представляващите участниците и членовете на неговите управителни и надзорни органи, съгласно чл. 54, ал. 1, т. 1, т. 2 и т. 7 от ЗОП участниците предоставят информация относно наличието/липсата на влезли в сила присъди, конфликт на интереси, както и данни относно наличието/липсата на свързаност с други участници в поръчката (чл. 101, ал. 11 от ЗОП). Непредоставянето на тази информация е основание за отстраняването им от по-нататъшно участие в обществената поръчка.
* Във връзка със сключването на договор за обществена поръчка участникът, избран за изпълнител, следва да предостави и декларация по чл. 59, ал. 1, т. 3 от ЗМИП (декларация за действителен собственик).
* Във връзка със сключването на договор за обществена поръчка участникът, избран за изпълнител, следва да предостави и декларация по чл. 42, ал. 2, т. 2 от ЗМИП, в случай че другите механизми и мерки, предвидени в разработените вътрешни системи на възложителя, не позволяват да бъде установено дали лицето попада в някоя от категориите по чл. 36 от ЗМИП.
* Във връзка със сключването на договор за обществена поръчка участникът, избран за изпълнител, следва да предостави и декларация по чл. 62, ал. 2 от ЗМИП, в случай че другите механизми и мерки, предвидени в разработените вътрешни системи на възложителя, не позволяват да бъде установен произходът на средствата.
* Във връзка със сключването на договор за обществена поръчка участникът, избран за изпълнител, следва да предостави и декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;
* Във връзка със сключването на договор за обществена поръчка участникът, избран за изпълнител, следва да предостави и Декларация за липса на обстоятелствата по чл. 69 от Закона за противодействие на корупцията и за отнемане на незаконно придобитото имущество
  1. **Срокове за съхранение**

На основание чл. 122, ал. 1 от ЗОП, личните данни, предоставени от участниците във връзка с участието им в настоящата обществена поръчка, както и всички документи, съдържащи лични данни, свързани със сключването на договор за обществена поръчка, неговото изпълнение и отчитане, са част от досието на обществената поръчка и се съхраняват за срок от 5 (пет) години от годината, в която е приключило изпълнението на договора или е прекратено възлагането. Тези срокове могат да бъдат удължени, в случай че това произтича от правила за работа на финансиращи, одитиращи и сертифициращи органи.

**6.3. Права на субектите на данни**

Всяко физическо лице, чиито данни се обработват от възложителя в рамките на настоящата обществена поръчка, разполага със следните права:

1. Достъп до личните си данни, обработвани от възложителя;
2. Коригиране на неточни лични данни;
3. Право на изтриване на личните данни (в определени хипотези, описани в чл. 17 от ОРЗД);
4. Право на ограничаване на обработването (в определени хипотези, описани в чл. 18 от ОРЗД);
5. Право на преносимост на данните;
6. Право на жалба до КЗЛД, в случай че субектът на данни смята, че при обработването на свързани с него лични данни, са нарушени разпоредбите на ЗЗЛД или ОРЗД. За повече информация относно подаването на жалба, посетете уебсайта на надзорния орган: <https://www.cpdp.bg/?p=pages&aid=56>
7. Освен посочените по-горе права, когато субектът счита, че обработването на свързаните с него лични данни, нарушава разпоредбите на ЗЗЛД или ОРЗД, лицето може да подаде жалба до компетентния административен съд;
8. Право на обезщетение за нанесени вреди, вследствие на обработване на лични данни, осъществено в нарушение на ОРЗД или ЗЗЛД.

**В случай че желаете да упражните някое от описаните в т.** **a)-h) по-горе права, моля да опишете искането си в свободен текст, в който задължително да посочите:**

* име, адрес, ЕГН/личен номер на чужденец или друг аналогичен идентификатор;
* описание на искането;
* предпочитана форма за получаване на информация при упражняване на правата по чл. 15 - 22 от Регламент (ЕС) 2016/679;
* подпис, дата на подаване на заявлението и адрес за кореспонденция.

При подаването на заявление от упълномощено лице, към заявлението се прилага и своето пълномощно.

Заявлението следва да бъде подадено по един от следните начини:

* Лично на следния адрес: гр. София 1113, ул. „Акад. Г. Бончев“, бл. 10.
* По електронен път при условията на Закона за електронния документ и електронните удостоверителни услуги, Закона за електронното управление и Закона за електронната идентификация: be\_nikolova@iees.bas.bg.
* По пощата с обратна разписка или по куриер до следния адрес: гр. София 1113, ул. „Акад. Г. Бончев“, бл. 10.

**6.4. Обща информация относно личните данни**

Обработването на лични данни се осъществява в съответствие с изискванията на Общия регламент относно защитата на данните и всички останали приложими нормативни актове, като в публикуваните в изпълнение на ЗОП и ППЗОП в профила на купувача документи личните данни на физическите лица са заличени в съответствие с чл. 36а, ал. 3 от ЗОП.

Вътрешните правила за технически и организационни мерки и допустимия вид защита на личните данни съгласно Регламент 2016/679 в Институт по електрохимия и енергийни системи "Академик Евгени Будевски“ – БАН (ИЕЕС-БАН) са публикувани на уебсайта на института на следния линк: <https://adm.iees.bas.bg/public_html/shr/ufo/files/Vytreshni_pravila_lichni_danni-IEES.pdf>

По всички въпроси, свързани с обработването и защитата на лични данни, участниците могат да се обърнат към **длъжностното лице по защита на данните** на Институт по електрохимия и енергийни системи „Академик Евгени Будевски“ на посочените по-горе координати.

|  |
| --- |
| **Х. Разглеждане, оценка и класиране на офертите** |

1. Разглеждането и оценката на офертите, както и класирането на участниците се извършва от специално назначена от Възложителя по реда на чл. 51 от ППЗОП комисия.
2. Комисията разглежда представените оферти по реда на чл. 54 от ППЗОП.
3. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.
4. Комисията изготвя доклад за резултатите от работата си, който съдържа приложимите данни по чл. 60, ал. 1 от ППЗОП. Към доклада се прилагат всички документи, изготвени в хода на работа на комисията, като протоколи, оценителни таблици, мотивите за особените мнения и др.
5. Докладът на комисията се подписва от всички членове и се предава на Възложителя заедно с цялата документация по процедурата.
6. Процедурата завършва с решение за определяне на Изпълнител или за прекратяването й.

|  |
| --- |
| **ХІ**. **СКЛЮЧВАНЕ НА ДОГОВОР. ГАРАНЦИИ** |

**СКЛЮЧВАНЕ НА ДОГОВОР:**

**1.** Възложителят сключва договор с определения за изпълнител участник на обществената поръчка по всяка от обособените позиции в сроковете по чл. 112 от ЗОП.

**2. Договорът за обществена поръчка по всяка от обособените позиции се сключва с участника, определен за изпълнител, който преди подписването му е длъжен да представи:**

1. документ за внесена/учредена гаранция/и – в посочения от възложителя в настоящата документация размер и при обявените условия;
2. за обстоятелствата по чл. 54, ал. 1, т. 1 – свидетелство за съдимост;
3. за обстоятелството по чл. 54, ал. 1, т. 3 – удостоверение от органите по приходите и удостоверение от общината по седалището на възложителя и на участника;
4. за обстоятелството по чл. 54, ал. 1, т. 6 и по чл. 56, ал. 1, т. 4 – удостоверение от органите на Изпълнителна агенция "Главна инспекция по труда";
5. когато участникът е обединение, което не е юридическо лице –заверено копие от удостоверение за данъчна регистрация и регистрация по БУЛСТАТ *или* еквивалентни документи съгласно законодателството на държавата, в която обединението е установено.
6. актуални документи, удостоверяващи съответствието на избрания изпълнител с критериите за подбор:

* заверено копие от сертификата EN ISO 9001:2015 (или друг еквивалентен) или доказателства за еквивалентни мерки за осигуряване на качеството, когато участникът не е имал достъп до такъв сертификат или е нямал възможност да го получи в съответните срокове по независещи от него причини;

1. Декларация по чл. 59, ал. 1, т. 3 от ЗМИП (Образец № 6 от настоящата документация;
2. Декларация по чл. 42, ал. 2, т. 2 от ЗМИП (Образец № 7 към настоящата документация), *в случай че другите механизми и мерки, предвидени в разработените вътрешни системи на възложителя, не позволяват да бъде установено дали лицето попада в някоя от категориите по чл. 36 от ЗМИП.*
3. Декларация по чл. 66, ал. 2 от ЗМИП (Образец № 8 към настоящата документация), *в случай че другите механизми и мерки, предвидени в разработените вътрешни системи на възложителя, не позволяват да бъде установен произхода на средствата.*
4. Декларация по чл. 3, т. 8 и чл. 4 от ЗИФОДРЮПДРКТЛТДС (Образец № 9);
5. Декларация за липса на обстоятелствата по чл. 69 от ЗПКОНПИ (Образец № 10);

Актуални документите, удостоверяващи липсата на основания за отстраняване от процедурата, както и относно съответствието с критериите за подбор се представят и за подизпълнителите и третите лица - *ако има такива*.

Относно критериите за подбор за **подизпълнителите** се представят документи съобразно вида и дела на поръчката, който те ще изпълняват.

За **третите лица** се представят документи за удостоверяване на съответствието им с критериите за подбор, за доказването на които участникът се е позовал на техния капацитет.

Когато участникът, избран за изпълнител, е **чуждестранно лице**, той представя съответните документи, издадени от компетентен орган съгласно законодателството на държавата, където е установен. В случаите, в които в съответната държава не се издават документи за посочените обстоятелства, участникът представя декларация, ако такава декларация има правно значение за съответната държава.

***Избраният за изпълнител участник може да се позове на разпоредбата на чл. 67, ал. 8 от ЗОП относно един или повече от изброените по-горе в настоящия раздел документи, до които възложителят има достъп по служебен път или чрез публичен регистър, или могат да бъдат осигурени чрез пряк и безплатен достъп до националните бази данни на държавите членки.***

***Възложителят няма право да изисква документи:***

* ***които вече са му били предоставени и са актуални, като в този случай преди сключване на договора определеният изпълнител декларира писмено, че предоставените документи са актуални;***
* ***до които има достъп по служебен път или чрез публичен регистър;***
* ***които могат да бъдат осигурени чрез пряк и безплатен достъп до националните бази данни на държавите членки.***

**3.** Договорът за обществена поръчка по всяка от обособените позиции се сключва в съответствие с предложения проект на договор, допълнен с предложенията в офертата на участника, определен за изпълнител.

**4.** В случай че е заявено ползване на подизпълнители, изпълнителят е длъжен в 3 (три)-дневен от сключване на договора за подизпълнение да представи на възложителя копие от него. Договорът за подизпълнение се сключва до 10 (десет) дни от сключването на договора за обществена поръчка.

**5.** Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

**ГАРАНЦИЯ ЗА ИЗПЪЛНЕНИЕ**

1. Определеният за изпълнител участник по всяка от обособените позиции, преди сключване на договора представя **гаранция, обезпечаваща изпълнението** на договора, в размер на 5 % (пет процента) от стойността на договора без ДДС.
2. Гаранцията се представя **в една от следните форми**, по избор на участника:
3. банкова гаранция в полза на Възложителя;
4. парична сума, вносима: по следната банкова сметка на Възложителя: *IBAN: BG31UNCR70003323536217, BIC UNCRBGSF, БАНКА: УниКредит Булбанк АД* ***или*** внесенa в касата на Възложителя;
5. застраховка, която обезпечава изпълнението чрез покритие от застрахователя на отговорността на изпълнителя.
6. Когато изпълнителят представя ***банкова гаранция***:

Следва да предостави оригинала й, като банковата гаранция следва да отговаря на следните изисквания:

* 1. да бъде безусловна, неотменяема и непрехвърляема банкова гаранция във форма, предварително съгласувана с ВЪЗЛОЖИТЕЛЯ и да покрива 100% (сто процента) от стойността на гаранцията за изпълнение;
  2. да бъде със срок на валидност срока на действие на договора, плюс 30 (тридесет) календарни дни. Условията и сроковете за задържане, усвояване и освобождаване на гаранцията за изпълнение се уреждат в договора за обществена поръчка.

В случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията, независимо от направените възражения и защита, възникващи във връзка с основните задължения.

Всички банкови разходи, свързани с обслужването на превода на гаранцията, включително при нейното усвояване и възстановяване, са за сметка на изпълнителя.

1. Когато изпълнителят представя ***застрахователна полица***: застраховката, която обезпечава изпълнението, чрез покритие на отговорността на изпълнителя, е със срок на валидност, срока на действие на договора, плюс 30 (тридесет) календарни дни. Изпълнителят предава на възложителя оригинален екземпляр на застрахователна полица, в която възложителят следва да бъде посочен като трето ползващо се лице по тази застраховка.

Застрахователната премия следва да бъде платена изцяло.

Застраховката следва да покрива отговорността на изпълнителя при пълно или частично неизпълнение на Договора или отговорността му при разваляне на договора поради виновно неизпълнение и не може да бъде използвана за обезпечение на неговата отговорност по друг договор.

Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на изпълнителя.

1. Възложителят освобождава гаранциите, без да дължи лихви за периода, през който средствата законно са престояли при него.
2. Условията и сроковете за задържане и освобождаване на гаранциите се уреждат в договора за обществена поръчка.

|  |
| --- |
| **ХІІ. ДРУГИ УКАЗАНИЯ** |

Във връзка с провеждането на процедурата и подготовката на офертите от участниците за въпроси, които не са разгледани в настоящите указания, се прилагат ЗОП и ППЗОП, решението, обявлението и документацията за участие в процедурата (в това число проекта на договор и утвърдените от възложителя образци).

|  |
| --- |
| **ХІІІ. ПРОЕКТ НА ДОГОВОР (отделен файл)** |

|  |
| --- |
| **хІV. образци (отделни файлове)** |

**Образец № 1** – Опис на представените документи;

**Образец № 2** –Единен европейски документ за обществени поръчки – еЕЕДОП (espd request);

**Образец № 2.1** –Единен европейски документ за обществени поръчки – WORD формат;

**Образец № 3** – Техническо предложение (приложимо за всяка от обособените позиции);

**Образец № 3.1** – Приложение към Техническото предложение по обособена позиция № 1;

**Образец № 3.2** – Приложение към Техническото предложение по обособена позиция № 2;

**Образец № 3.3** – Приложение към Техническото предложение по обособена позиция № 3;

**Образец № 3.4** – Приложение към Техническото предложение по обособена позиция № 4;

**Образец № 3.5** – Приложение към Техническото предложение по обособена позиция № 5;

**Образец № 4** – Декларация за конфиденциалност по чл. 102, ал. 1 ЗОП;

**Образец № 5** – **Ценово предложение** по съответната обособена позиция;

**Образец № 5.1** –Приложение № 1 към ценово предложение по обособена позиция № 1;

**Образец № 5.2** –Приложение № 1 към ценово предложение по обособена позиция № 2;

**Образец № 5.3** –Приложение № 1 към ценово предложение по обособена позиция № 3;

**Образец № 5.4** –Приложение № 1 към ценово предложение по обособена позиция № 4;

**Образец № 5.5** –Приложение № 1 към ценово предложение по обособена позиция № 5;

**Образец № 6** – Декларация по чл. 59, ал. 1, т. 3 от ЗМИП;

**Образец № 7** – Декларация по чл. 42, ал. 1, т. 2 от ЗМИП;

**Образец № 8** – Декларация по чл. 66, ал. 2 от ЗМИП;

**Образец № 9** – Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

**Образец № 10** – Декларация за липса на обстоятелствата по чл. 69 от Закона за противодействие на корупцията и за отнемане на незаконно придобитото имущество.

1. Пълното съдържание на предоставения от АОП отговор е достъпно на следния ел. адрес: http://rop3-app1.aop.bg:7778/portal/page?\_pageid=93,1912342&\_dad=portal&\_schema=PORTAL [↑](#footnote-ref-1)